**MIDLERTIDIG**

**ENGASJEMENTSAVTALE**

mellom

**OPPDRAGSSGIVER**:

Strindheim IL Håndball (heretter benevnt SIL håndball)

Org. nr.: 974 406 993

Adresse: Peder Østlunds vei 9, 7044 Trondheim

og

**OPPDRAGSTAKER:**

NAVN ETTERNAVN

# ENGASJEMENT

Oppdragstaker er med virkning fra 01.05.2025 engasjert som ROLLE i SIL Håndball for Treningsgruppe XXXX.

# ENGASJEMENTSPERIODE og OPPSIGELSESTID

Engasjementet er midlertidig med tiltredelse DD.MM.2025, og fratrer uten ytterligere oppsigelse DD.MM.20ÅÅ.

Partene kan gjensidig si opp avtalen med en frist på 1 måned. Oppsigelsestiden gjelder fra og med første dag i måneden etter at oppsigelsen fant sted. Oppsigelse skal gis skriftlig.

Ved oppsigelse avregnes oppgjør mellom partene ved at avtalt honorar/lønn deles på 12 mnd og det utbetales for antall måneder utført inkl. oppsigelsestid.

# ARBEIDSOPPGAVER/ANSVARSOMRÅDE

Hovedarbeidsområde(r): iht. stillingsbeskrivelse

Rapporterer til: Sportslig leder SIL Håndball

Oppgaver spesifiseres i egen stillingsbeskrivelse som vedlegges denne avtalen.

# LØNNSVILKÅR

Avtalt honorar for engasjementet er kr. XX 000,-.

Honorar faktureres i fire (4) like rater i løpet av ansettelsesperioden:  
15. september, 15. november 2024, 15. februar og 15. april 2025.

Oppdragsgiver har rett til å foreta trekk i honorar for tilgodehavende oppdragsgiver måtte få på oppdragstaker i anledning avtaleforholdet, herunder blant annet ved feilutbetaling og fravær fra lagets aktiviteter som medfører at Arbeidsgiver må innhente vikar. Før trekket foretas skal oppdragstaker varsles.

# REISER OG UTLEGG

Utlegg som oppdragstaker har hatt i forbindelse med reise til bortekamper dekkes etter regning (reelle utlegg eller kjøregodtgjørelse) og faktureres lagskasse til aktuell treningsgruppe. Det søkes å inngå samkjøring der dette er mulig.

# TAUSHETSPLIKT MV.

I den grad opplysningene ikke er offentlige eller allment kjent, er oppdragstaker forpliktet til å bevare absolutt taushet overfor uvedkommende om oppdragsgivers virksomhet, forretningsanliggende eller personopplysninger (opplysninger og vurderinger som kan knyttes til en enkeltperson, for eksempel personnummer, lønnsvilkår, helseopplysninger, personlig forhold mv.) som oppdragstaker får kunnskap om eller rådighet over i forbindelse med avtaleforholdet, herunder også forhold som gjelder utøvere, sponsorer/samarbeidspartnere eller andre forbindelser.

Forpliktelsene etter denne bestemmelsen gjelder både under avtaleforholdet og etter avtaleforholdets opphør.

# OPPDRAGSTAKERS RETT TIL Å INNGÅ AVTALER MED TREDJEPART

Oppdragstaker har ikke anledning til å inngå avtaler på vegne av idrettslaget uten at dette på forhånd er godkjent av Styreleder SIL Håndball.

Oppdragstaker har ikke anledning til å inngå avtaler med konkurrerende klubber uten at dette på forhånd er godkjent av Styreleder SIL Håndball.

# MARKEDS- OG SPONSORAVTALER MV.

Under oppdragstakers utføring av arbeid for oppdragsgiver, plikter oppdragstaker å benytte utstyr og bekledning i tråd med klubbens markedsavtaler.

Oppdragstaker plikter i rimelig utstrekning å medvirke i gjennomføringen av idrettslagets markedsavtaler, slik utøvere plikter iht. NIFs lov § 14-5.

# FORUTSETNINGER FOR ENGASJEMENTET

## Politiattest

Oppdragstaker som skal utføre oppgaver for oppdragsgiver som innebærer et tillits- eller ansvarsforhold overfor mindreårige eller mennesker med utviklingshemming, plikter å fremvise politiattest. Se: <https://www.strindheimhandball.no/politiattest/>

Trenerattest   
Trenerattesten er obligatorisk og må gjennomføres før oppstart: <https://www.idrettsforbundet.no/digital/trenerattest/>

## Trener/utøverrelasjon

Oppdragstaker skal opptre profesjonelt i relasjon til idrettslagets utøvere, og ikke inngå upassende relasjoner med enkeltutøvere. Om en slik relasjon likevel innledes, plikter oppdragstaker å informere oppdragsgiver umiddelbart.

## Idrettens regelverk

Oppdragstaker skal opptre i samsvar med idrettslagets formål, virksomhet og kjerneverdier.

Oppdragstaker aksepterer å være omfattet av idrettslagets regelverk, herunder NIFs retningslinjer mot seksuell trakassering og overgrep, bestemmelser mot manipulering av idrettskonkurranser og antidopingregleverket. Et brudd på idrettens regelverk kan medføre sanksjoner.

En sak som gjelder mulig brudd på idrettens regelverk, vil bli behandlet av NIFs domsorganer og eventuelt med endelig virkning i Idrettens voldgiftsrett (CAS), dersom saken gjelder brudd på NIFs antidopingregelverk.

## Forpliktelser som trener i Strindheim IL Håndball

Oppdragstaker forplikter seg til følgende;

* Trener skal kjenne innholdet i håndballavdelingens sportsplan og jobbe etter denne.
* Trener skal avklare med Sportslig leder før eventuell spillerkontakt i andre klubber.
* Trener skal stille forberedt til alle planlagte kamper og treninger.
* Trener skal bidra til at lagets egne Spond gruppe er ajour og at Spond brukes aktivt for lagets aktiviteter.  
  Alle spillere må klikke Deltar eller Avslå i gruppas Spond i forkant av hver trening/kamp.
* Trener skal være et sportslig forbilde for spillerne.
* Trener skal stille i Strindheimklær til alle kamper.
* Trener skal tilse at alle spillerne på laget har løst lisenser før de benyttes i kamper.
* Trener skal følge NHF`s retningslinjer for Fair Play. Trener skal arbeide for positive innstillinger hos alle spillere overfor dommere, mot- og medspillere.
* Trener skal være betalende medlem av Strindheim IL
* Trener skal ledigmelde treningstid som ikke skal benyttes i Spond gruppe for trenere i SIL Håndball.
* Trener skal delta på alle obligatoriske trenermøter i regi av klubben.
* Trener skal utarbeide sportslig rapport ved sesongslutt og senest innen 15. april.
* Etterleve oppgaver og ansvar i stillingsbeskrivelse (vedlagt)

Oppdragstaker er innforstått med at ovennevnte er avgjørende forutsetninger for engasjementet, og at brudd på disse kan medføre heving av avtale med umiddelbar virkning. Manglende etterlevelse av oppgaver kan også medføre reduksjon av honorar.

# ANNET

Oppdragsgiver kan benytte personopplysninger om oppdragstaker i nødvendig utstrekning for administrasjon av avtaleforholdet.

Personopplysninger om oppdragstaker kan også overføres til tredjepart i den grad dette er nødvendig av hensyn til virksomheten eller er påbudt ved hjemmel i lov eller forskrift.

Oppdragstaker plikter for øvrig å overholde de/den til enhver tid gjeldende avtaler, arbeidsreglement, instrukser, personalbestemmelser og policys som oppdragsgiver har gjort/gjør gjeldende for avtaleforholdet.

Videre forplikter oppdragstaker seg til omgående å varsel oppdragsgiver skriftlig om eventuelle endringer i egen/eget adresse, telefon-/mobilnummer, e-postadresse og/eller lønnskonto.

Denne avtale erstatter eventuelle tidligere avtaler mellom partene.

\*\*\*

Denne avtalen er utferdiget i to eksemplarer, ett til hver av partene.

Sted, dato:

……………………………… …………………………………

for Strindheim IL oppdragstakers navn